एक बेबुनियाद और झूठा बयान हैदराबाद के एक मुस्लिम नेता की तरफ से जारी बताया गया है जबकि वह इसका मीडिया में खंडन करते करते परेशान है लेकिन खंडन जारी करने पर मीडिया को बिकाउू और कथित सेकुलरिज़्म की घटिया सियासत करने वाला बताकर नेट पर फिर से यही बयान दोहराया जा रहा है। इसके पीछे वजह यह भी मानी जा सकती है कि ये नेता ऐसे विवादित और एक समुदाय को भड़काने वाले बयान पहले भी दे चुके हैं। ऐसे ही अपना एक धार्मिक चैनल चलाने वाले एक इस्लामिक स्कॉलर के नाम पर एक फ़र्जी पोस्ट नेट पर खूब घूूम रही है जिसमें बहुसंख्यकों के खिलाफ़ जमकर ज़हर उगला गया है। इतना ही नहीं पिछले दिनों यूपी के कांधला कस्बे में जब कुछ शरारती तत्वों ने जमात के कुछ मौलानाओं की रेल में विवाद के बाद अपमान कर बुरी तरह पिटाई कर दी तो पुलिस के फौरन कार्यवाही न करने पर मुस्लिम समाज के लोगों ने रेल रोक कर जाम लगा दिया।